ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....ต้นกล้า
“ที่ไหนมีควัน ที่นั่นย่อมมีไฟ”
qq...ข้อมูลของ “มิสเตอร์ดอนกรณ์ จาติกวณิช” รมว.คลัง ที่ออกมาปูดว่า มีการทยอยถอนอายัดทรัพย์ส่วนที่เหลือจาก 4.6 หมื่นล้านบาท ตามคำพิพากษาคดียึดทรัพย์ พ.ต.ท.ทักษิณ ชินวัตร อดีตนายกรัฐมนตรี จากบัญชีของตระกูลชินวัตรโดยเป็นการถอนเงินสดออกจากธนาคารพาณิชย์ต่างๆ แห่งละ 10100 ล้านบาท สิริรวมกว่า 8001,000 ล้านบาทนั้น จริงแท้แน่นอน โดยเฉพาะที่ธนาคารที่โดนบึ้มบ่อยๆ กะธนาคารสีส้มนั้นมีการทยอยเบิกเงินกันอย่างสนุก
ม่ายรุว่า กรณ์อยากรู้หรือไม่ว่า ผู้ซึ่งเป็นที่ปรึกษาในการใช้ช่องว่างจากกฎหมายประมวลรัษฎากรให้กับกลุ่มชินวัตรเป็นไผ ถ้าอยากรู้ก็น่าจะให้ใครสืบสาวราวเรื่องได้ง่ายๆ แค่ตรวจสอบเช็กไฟลต์บินจากเมืองไทยไปที่เกาะฮ่องกง ก็อาจจะพบร่องรอยของข้าราชการระดับซี 10 คนหนึ่งในกระทรวงการคลังได้ 
คนนี้แหละที่ชี้ช่องให้ครอบครัวคุณทักษิณมองเห็นช่องว่า สรรพากรไม่สามารถอายัดเงินในบัญชีของนิติบุคคลได้ หากจะถอนออกมาก็ทำได้โดยอิสรเสรี...
ลึกและลับจากสนามบินฮ่องกงรายงานว่า ข้าราชการกระทรวงการคลังและข้าราชการกระทรวงสาธารณสุขคู่หนึ่งจูงมือกันบินไปให้คำปรึกษากะอดีตภริยาของ พ.ต.ท.ทักษิณ ถึงที่ ขณะที่ภริยาของอดีตนายกฯ นั้นทำหน้าที่ “จัดทำสำรับกับข้าว” และ “จัดห่อของขวัญ” ไว้มอบให้แก่ผู้คนที่แวะไปเยี่ยมเยียนให้ข้อเสนอแนะกันอย่างไม่หยุดหย่อน ของขวัญชิ้นใหญ่แค่ไหน อาหารเลิศรสหรือไม่ ขึ้นอยู่กับความสำคัญของชิ้นงาน...คริๆ 
qq...อิๆ ขอหัวเราะเป็นภาษาจาวเหนืออีกสักทีว่า ข้าราชการคนนี้นั้นไม่ธรรมดา อื้อหือ ไม่ธรรมดา การเมืองไทยพลิกโฉมหน้าเมื่อใดมีโอกาสผงาดขึ้นนั่งเก้าอี้ปลัดกระทรวงการคลังเชียวนะขอรับครับพ้ม...
qq...9 เม.ย.ที่ผ่านมา หลังเสร็จสิ้นการประชุมผู้ถือหุ้นคณะ กรรมการธนาคารกรุงไทยก็เดินหน้าประชุมกรรมการทันที ก่อนที่จะลงมติเลือก “ดุสิต นนทะนาคร” ประธานหอการค้าแห่งประเทศไทย 1 ใน 53 คน ที่เว็บไซต์ เสธ.แดงดอตคอมขึ้นบัญชีดำไว้ ขึ้นเป็นประธานกรรมการ บริหาร แทน “ชัยวัฒน์ วิบูลย์สวัสดิ์” เรียบโร้ยไม่ผิดโผผิดฝาผิดตัว